**VŠEOBECNÝ PREHĽAD**

1. Kto je terajším pápežom?

Terajším pápežom - Svätým Otcom je pápež František je to 266 nástupca svätého Petra, ktorý bol prvým pápežom. Pápež býva vo Vatikáne.

1. Kto je náš biskup?

Spišský diecézny biskup je František Trstenský, pomocným biskupom je Ján Kuboš.

1. Do ktorej diecézy patrí farnosť Lokca?

Patrí do Spišskej diecézy. Sídlo diecézy je v Spišskom Podhradí – Spišská Kapitula.

1. Komu je zasvätený kostol v Lokci a v Ťapešove?

V Lokci – Najsvätejšej trojici (Otec , Syn, Duch Svätý) a v Ťapešove Svätým anjelom strážnym.

1. Naši duchovní otcovia sú...

P. farár Michal Holík a výpomocný duchovný o. Milan Holík.

1. Kto je patrónom Slovenska?

Patrónkou Slovenska je Sedembolestná Panna Mária (Šaštín- národná bazilika).

1. Čo je Sväté písmo ?

Je napísané Božie slovo. Je to zbierka posvätných kníh napísaných z Božieho vnuknutia, v ktorej Boh hovorí k ľuďom. (používa sa aj názov Biblia = knihy).

1. Kto je autorom Sv. Písma?

Prvotným autorom je Boh. On inšpiroval k napísaniu konkrétneho človeka. Ľudského autora voláme svätopisec.

1. Koľko kníh má Sväté písmo?

Sväté písmo má 73 kníh a delíme ho na Starý a Nový zákon.

1. Čo znamená slovo evanjelium?

Slovo evanjelium znamená radostná zvesť.

1. Koľko máme evanjelií a kto ich napísal?

Máme 4 evanjeliá a napísali ich Marek, Matúš, Lukáš, Ján.

1. Čo je Cirkevná Tradícia?

Je tá časť Božieho zjavenia, ktorú apoštoli hlásali, ale nenapísali.

1. Ktorý kráľ zložil nádherné žalmy, ktoré používame dodnes v našej liturgii?

Kráľ Dávid.

1. Kde sa narodil a zomrel Ježiš?

Narodil sa v Betleheme (Dom chleba) a zomrel na vrchu Golgota (Lebka) v meste Jeruzalem na Veľký piatok o 15 hod. poobede, mal 33 rokov.

1. Ako voláme plátno v ktorom bol zabalený Ježiš po smrti?

Toto plátno voláme Turínske, lebo sa už niekoľko storočí uchováva v Turíne. (Dodnes sa zachovalo.)

1. Ktorý je najväčší sviatok nás kresťanov?

Najväčší sviatok nás kresťanov je Veľkonočná nedeľa, keď Ježiš vstal zmŕtvych.

1. Kedy vznikla Cirkev a kto ju založil ?

Cirkev vznikla na Turíce a založil ju Ježiš. V ten deň bol zoslaný na apoštolov Duch Svätý v podobe ohnivých jazykov a dalo sa pokrstiť 3000 ľudí.

1. Aký druh ruženca poznáš?

Radostný, svetla, bolestný a slávnostný. K Božiemu milosrdenstvu.

1. Kto tvorí Svätú rodinu?

Svätú rodinu tvorí Ježiš, Mária a Jozef, bývali v Nazarete

1. Z čoho pozostáva človek?

Z tela a z nesmrteľnej duše.

1. Kam môže prísť ľudská duša po osobnom súde?

Do neba, do pekla, alebo do očistca.

1. Koľko období má liturgický rok a ako sa volajú?

5 období a to : adventné, vianočné, pôstne, veľkonočné, obdobie cez rok.

1. Aké sú liturgické farby a kedy sa používajú?

**Zelená**- obdobie cez rok

**Červená** – na sviatok mučeníkov a Ducha Svätého

**Biela** – sviatky Panny Márie, Vianoce, Veľká noc

**Fialová** - cez advent a pôst

*Ružová – 3. adventná, 4. pôstna*

*Zlatá – nahrádza všetky farby okrem fialovej.*

1. Čo je kostol?

Dom Boží a brána do Neba.

1. Čo je to ambona?

Miesto v kostole, odkiaľ sa číta a vysvetľuje Božie slovo.

1. Ktoré je najhlavnejšie miesto v kostole?

Obetný oltár, lebo tam sa sprítomňuje obeta Pána Ježiša na kríži.

1. Kedy bývajú sv. omše v nedeľu v Lokci a v Ťapešove?

V Lokci o 7:30 a 10:30 a v Ťapešove o 9:00.

1. Kto je patrónom mládeže?

Svätý Ján Bosco.

1. Možno Bohu pripisovať zodpovednosť za utrpenie vo svete?

Nie, pretože človek si utrpenie spôsobuje sám nerešpektovaním Božieho zákona.

1. Kto je Eucharistia?

Živý Pán Ježiš pod spôsobom chleba a vína.

1. Čo je Eucharistický pôst?

Jednu hodinu pred sv. prijímaním nič nejem ani nepijem, iba čistú vodu a lieky.

1. Koho prijmeš pri sviatosti birmovanie?

Ducha Svätého – tretiu Božskú osobu.

1. Čo znamená slovo „Amen“?

„Tak je“ alebo „nech sa tak stane“. Je znakom viery a súhlasu.